Það er ótrúlega hugmyndaríkt að ætla sér að hækka eftirlaunaaldur opinberra heilbrigðisstarfsmanna án samráðs við stéttarfélögin og verkalýðshreyfinguna. Þetta segir Drífa Snædal forseti Alþýðusambands Íslands. Henni lýst afar illa á hugmyndir heilbrigðisráðherra þess efnis. Þetta séu kvennastéttir sem ættu að fá að hætta fyrr að vinna.
Willum Þór Þórsson heilbrigðisráðherra kynnti í síðustu viku, í samráðsgátt stjórnvalda, áform um lagasetningu um að hækka hámarksaldur heilbrigðisstarfsmanna ríkisins í 75 ár. Ráðherra tekur fram að það eigi við þá starfsmenn sem vilji og geti unnið áfram og er meðal annars gert til að bregðast við miklum mönnunarvanda. Áformin falla í grýttan jarðveg hjúkrunarfræðinga og sjúkraliða sem segja þau örþrifaráð stjórnvalda til að bregðast við löngu þekktum mönnunarvanda. Framkvæmdastjóri heilsugæslu höfuðborgarsvæðisins fagnar hins vegar áformum um að hækka hámarksaldur heilbrigðisstarfsfólks ríkisins. Drífa Snædal er forseti ASÍ.
mér finnst það alveg ótrúlegt hugmyndarauki að það er alltaf verið að reyna að hækka starfsaldurinn án þess að vera í góðu samráði við stéttarfélögin og verkalýðshreyfinguna. Það er ekkert launungamál að það hjá heilbrigðisstarfsfólki eru mjög stórar kvennastéttir sem bera þungar byrðar í heilbrigðiskerfinu okkar, þetta eru þær kvennastéttir sem ættu þá frekar að fara fyrr á eftirlaun frekar en að vera að lengja í starfsaldri þannig að mér lýst bara afar illa á þetta.
Forseti ASÍ segir ótrúlegt að stjórnvöld ætli að hækka hámarksaldur heilbrigðisstarfsmanna ríkisins án samráðs við verkalýðshreyfinguna. Þetta séu kvennastéttir sem ættu að fá að hætta fyrr að vinna. Henni lýst afar illa á áformin.